**Камітэт дзяржаўнай маёмасці аблвыканкама**(далей – камітэт) уваходзіць у сістэму Дзяржаўнага камітэта па маёмасці Рэспублікі Беларусь (далей – Дзяржкаммаёмасць) і з’яўляецца на тэрыторыі Магілёўскай вобласці тэрытарыяльным органам Дзяржкаммаёмасці і структурным падраздзяленнем Магілёўскага абласнога выканаўчага камітэта (далей – аблвыканкам), які ажыццяўляе функцыі па рэалізацыі дзяржаўна-ўладных паўнамоцтваў у сферы кіравання, распараджэння, прыватызацыі, пераўтварэння, ацэнкі і ўліку маёмасці, што знаходзіцца адпаведна ва ўласнасці Рэспублікі Беларусь і ўласнасці Магілёўскай вобласці.

**Асноўная задача камітэта –**ажыццяўленне мер па рэалізацыі дзяржаўнай палітыкі па пытаннях маёмасных адносін, уключаючы кіраванне, распараджэнне, прыватызацыю (за выключэннем прыватызацыі жылых памяшканняў дзяржаўнага жыллёвага фонду), пераўтварэнне, ацэнку і ўлік маёмасці, якая знаходзіцца ў дзяржаўнай уласнасці, за выключэннем адносін у галіне выкарыстання і аховы зямель (у тым ліку па вызначэнні памеру страт, якія прычыняюцца землекарыстальнікам адабраннем у іх зямельных участкаў і зносам размешчаных на іх аб’ектаў нерухомасці, парадку і ўмоў іх кампенсацыі), нетраў, іншых прыродных рэсурсаў, жылля, дзяржаўнай маёмасці ў працэсе эканамічнай неплацежаздольнасці (банкруцтва), а таксама іншай маёмасці, якая вызначаецца заканадаўствам Рэспублікі Беларусь.

**Асноўныя функцыі камітэта:**

Кантроль за выкананнем заканадаўства і правядзенне адзінай палітыкі па пытаннях кіравання і распараджэння дзяржаўнай маёмасцю:

арэнда;

бязвыплатная перадача;

продаж:

нерухомай маёмасці;

пакетаў акцый ААТ з доляй уласнасці дзяржавы ў статутным фондзе;

арганізацыя работ па прыватызацыі і пераўтварэнні дзяржаўных унітарных прадпрыемстваў у адкрытыя акцыянерныя таварыствы;

арганізацыя і правядзенне конкурсаў і аўкцыёнаў па продажы аб’ектаў, якія належаць дзяржаве;

аказанне метадычнай і кансультацыйнай дапамогі па пытаннях адчужэння, арэнды, закладу маёмасці;

фарміраванне і вядзенне Адзінага рэестра дзяржаўнай маёмасці і выдача выпісак з яго;

Арганізацыя звароту імянных прыватызацыйных чэкаў «Маёмасць» грамадзян Рэспублікі Беларусь пры абмене на акцыі адкрытых акцыянерных таварыстваў;

Кантроль за выкананнем заканадаўства па пытаннях арганізацыі ўладальніцкага нагляду за дзейнасцю адкрытых акцыянерных таварыстваў, створаных у працэсе пераўтварэння дзяржаўных прадпрыемстваў.